**Rondelul florii înflorite**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul florii înflorite

O, câtă frum'seţe, e-ntr-o floare

Ce-i pusă-n puterea cerească,

Şi-astfel ca s-o-mpodobească

Prin Dragostea cea creatoare!

Ea, e un izvor veşnic de mirare

Pentru o minte. ce-i firească -

O, câtă frum'seţe, e-ntr-o floare

Ce-i pusă-n puterea cerească!

Şi cât de mândră, e sub soare

Când ea începe să înflorească,

Mireasma să-şi răspândească,

Răspuns găseşti în cugetare...

O, câtă frum'seţe, e-ntr-o floare,

Ce-i pusă-n puterea cerească!

Flavius Laurian Duverna

01 noiembrie 2019